Objavljeno v Uradni list RS, št. 107/05

Na podlagi 23. člena Zakona o urejanju prostora (Uradni list RS, št. 110/02, 8/03 – popr., 58/03-ZZK-1) in 20. člena Statuta Občine Vrhnika (Uradni list RS, št. 99/99, 39/00, 36/01) je Občinski svet Občine Vrhnika na 28. seji dne 17. 11. 2005 sprejel

Odlok o občinskem lokacijskem načrtu za Trgovski center Spar na Vrhniki
(del območja urejanja V3S/6-Kralovše in Mokrice, morfološka enota 3C/1)


I. SPLOŠNE DOLOČBE

1. člen 
(podlaga za občinski lokacijski načrt)

(1) S tem odlokom se, v skladu s Strategijo prostorskega razvoja Republike Slovenije ter prostorskimi sestavinami dolgoročnega in srednjeročnega družbenega plana Občine Vrhnika, sprejme občinski lokacijski načrt za Trgovski center Spar na Vrhniki (del območja urejanja V3S/6, morfološka enota 3C/1) – v nadaljnjem besedilu: občinski lokacijski načrt.
(2) Občinski lokacijski načrt je izdelal Primis Vrhnika d.d., pod številko naloge 52/04, oktobra 2005 na podlagi idejnih zasnov objektov in prometne ter komunalne in energetske infrastrukture.

2. člen 
(vsebina odloka)

(1) Ta odlok določa: ureditveno območje, zasnovo projektnih rešitev za urbanistično, krajinsko in arhitekturno oblikovanje, zasnovo projektnih rešitev prometne, energetske, komunalne in telekomunikacijske infrastrukture, rešitve in ukrepe za varovanje okolja, ohranjanja narave in trajnostne rabe naravnih dobrin, varovanje kulturne dediščine, etapnost izvedbe, obveznosti investitorja in izvajalcev, tolerance, program opremljanja ter nadzor nad izvajanjem določb tega odloka.
(2) Sestavine iz prejšnjega odstavka so obrazložene in grafično prikazane v občinskem lokacijskem načrtu, ki je skupaj z obveznimi prilogami na vpogled na Občini Vrhnika.

II. UREDITVENO OBMOČJE

3. člen 
(obseg ureditvenega območja)

(1) Ureditveno območje občinskega lokacijskega načrta obsega zemljišča parcel št. 2726 in 2729/23 k.o. Vrhnika.
(2) Izven ureditvenega območja občinskega lokacijskega načrta se izvedejo še sledeče ureditve:
predviden poseg 			na zemljišču delov parcel
– priključitev na električno omrežje:
– predelava obstoječe
TP Vrhnika – Opekarska 		2729/25
– kablitev 20 kV voda 		2729/20, 2729/25, 2727/1
– kablitev NN voda 			2732/1, 2727/3, 2727/7
– priključitev na meteorno
kanalizacijo: 				2729/14, 2729/24, 2725, 2937/4, 2937/2, 2944
– priključitev na F kanal 		2729/14, 2729/24, 2725, 2937/4, 2937/2
– priključek na vodovod: 		2729/25, 2854/45
– priključek na TK in CATV: 2854/45

4. člen
(funkcija ureditvenega območja)

(1) Ureditveno območje občinskega lokacijskega načrta je namenjeno:
– površinam za postavitev trgovskega centra s samopostrežno trgovino Spar in dvanajstimi poslovnimi (trgovskimi in storitvenimi) lokali v enem objektu z zunanjo in prometno ureditvijo,
– površinam za postavitev skladiščnega objekta, ki bo dostopen po območju Spara, z  zunanjo in prometno ureditvijo,
– površinam za kablitev in priključitev objektov na javno energetsko in komunalno infrastrukturo.
(2) Ureditveno območje občinskega lokacijskega na- črta ne obsega območja predvidenega krožnega križišča na regionalni cesti R II-409, na katerega bo priključeno tudi območje njegove obravnave, ker se gradnja le-tega ureja z ločenim postopkom.

III. ZASNOVA PROJEKTNIH REŠITEV PROMETNE INFRASTRUKTURE

5. člen
(ureditev prometnih površin)

(1) Območje občinskega lokacijskega načrta bo dostopno z regionalne ceste RII-409 po predvidenem krožnem križišču, ki mora biti zgrajeno pred ali sočasno z realizacijo predvidene prostorske ureditve.
(2) Za ureditev priključevanja TC Spar na cesto RII-409, odsek Brezovica–Vrhnika je potrebno izdelati ustrezno projektno dokumentacijo, na katero bo Direkcija RS za ceste izdala projektne pogoje in soglasje pred izdajo gradbenega dovoljenja za TC Spar.
(3) Za ureditev prometa znotraj območja občinskega lokacijskega načrta se izvedejo: krožna cesta, ki služi za dostop do obeh objektov, s priključkom na regionalno cesto kot je navedeno v prvem odstavku tega člena, ter parkirne in manipulativne površine. Prometne površine se opremijo s horizontalno in vertikalno prometno signalizacijo.
(4) Krožna cesta je namenjena:
– dovozu in izvozu dostavnih in osebnih vozil,
– dostopu do manipulativnih površin za dostavo blaga,
– dostopu do parkirnih mest,
– interventnemu dovozu in dostopu,
– dostopom vozil javne higiene.
Krožna cesta je široka min. 6,5 m. Njeni radiji merijo od min. 5 m do 16 m za tovorna in interventna vozila.
(5) Kota cestišča mora biti usklajena z višinsko koto krožišča. Vozne in parkirne površine so asfaltirane in zaključene z robniki. Pohodne površine bodo arhitektonsko obdelane v sklopu zunanje ureditve objektov.
(6) Priključek na regionalno cesto je opremljen z ustrezno vertikalno in horizontalno prometno signalizacijo. Znotraj območja urejajo prometni režim talne obeležbe in prometni znaki.
(7) Manipulativna površina za dostavo samopostrežne trgovine Spar leži na jugovzhodnem vogalu objekta Spar. Manipulativna površina skladiščnega objekta je urejena na lastnem dvorišču. Dostava v lokale se izvaja s krožne ceste.
(8) Parkiranje za potrebe obeh objektov je predvideno na lastnem zemljišču, to je v sklopu funkcionalnega zemljišča posameznega objekta. Za objekt Spar je predvidenih 150 PM, od tega 5 za invalide. Za skladiščni objekt je predvidenih 12 PM, od tega 1 za invalide.
(9) Parkirne površine so asfaltirane in ustrezno označene ter opremljene z lovilci olj.

IV. ZASNOVA PROJEKTNIH REŠITEV ZA URBANISTIČNO, ARHITEKTURNO IN KRAJINSKO OBLIKOVANJE

6. člen
(oblikovanje odprtega prostora)

(1) Ob Ljubljanski cesti in zunanjem robu parkirišča na severni strani ter ob južnem robu skladišča se zasadi drevored z avtohtonimi visokoraslimi drevesi.
(2) Zelene površine so travnate in zasajene s posameznimi drevesi in grmovnicami.
(3) Parkirišča so intenzivno zasajena z visokimi drevesi avtohtonih vrst.

7. člen
(urbanistični pogoji)

(1) Objekt Spar je v prostor postavljen vzporedno z Ljubljansko cesto in odmaknjen od severozahodne parcelne meje 30,00 m, na jugozahodu pa se sme parcelni meji približati na 10 m.
(2) Objekt skladišča leži vzporedno z objektom Spar tako, da je med njima 12,60 m odmika, jugovzhodni meji OLN pa se sme približati na 6,00 m.
(3) Tipska transformatorska postaja je v prostor umeščena tako, da leži 1,50 m odmaknjena od severovzhodne meje ureditvenega območja OLN, desni severovzhodni vogal TP pa 2,92 m od severovzhodnega vogala meje ureditvenega območja.
(4) Drevored ob Ljubljanski cesti predstavlja vizualno in protihrupno ter protiprašno bariero med regionalno cesto območjem OLN.
(5) Oblikovanje objektov mora biti sodobno in s kvalitetnimi materiali. V prostor ne smeta vnašati historičnih vzorcev, temveč naj bosta v prostoru razpoznavna kot oblikovalska kvaliteta.
(6) Streha objektov je ravna z minimalnim naklonom.

8. člen
(objekta)

(1) Trgovsko poslovni center Spar:
– etažnost 			P
– horizontalni gabarit 		maks. 67,90 m x 66,90 m
(vključno z nadstreški)
– vertikalni gabarit 		od 5,80–7,20 m, maks. 10,00 m
(brez toleranc) nad koto terena ob pogoju, da je kota terena enaka koti vozišča na regionalni cesti RII-409 v odseku, ki meji na območje OLN
– namembnost 	prodajne površine ter skladiščni in pomožni prostori trgovine Spar dvanajst trgovskih in storitvenih lokalov
– oblikovanje 			objekt bo členjen in višinsko razgiban
oblikovani elementi na ravni strehi
oblikovanje mora biti kvalitetno v smislu izpostavljene poslovne
trgovske zgradbe ob vstopu v naselje
na fasadi in strehi bodo uporabljeni sodobni materiali dovoljena je uporaba logotipov Spara in lastnikov lokalov.
(2) Skladiščni objekt:
– etažnost 			P, pisarniški del P+1
– horizontalni gabarit 		maks. 29,00 m x 20,00 m
– vertikalni gabarit 		maks. 8,00 m (brez toleranc)
– namembnost 		skladiščni in pisarniški prostori
– oblikovanje 	objekt bo monoliten kubus z možnostjo dvižne nakladalne rampe 
oblikovanje objekta bo usklajeno s trgovskim centrom Spar, saj skupaj tvorita celoto, vidno tako z regionalne ceste kot tudi z avtoceste. 
Sodobni fasadni materiali in ravna streha bosta povezovalna elementa oblikovanja.
(3) Zunanja ureditev ob objektih in zasnova objektov mora zagotavljati nemoten dostop funkcionalno oviranim osebam.

9. člen
(tolerance)

Tolerance vseh dimenzij objektov so ± 50 cm, ob pogoju da so izpolnjeni navedeni urbanistični pogoji.

V. ZASNOVA PROJEKTNIH REŠITEV ZA UREJANJE KOMUNALNE, ENERGETSKE IN TELEKOMUNIKACIJSKE INFRASTRUKTURE

10. člen
(skupne določbe)

(1) Zasnova prometne, komunalne in energetske ureditve se navezuje na obstoječo mestno infrastrukturo.
(2) Izdelava projektne dokumentacije za komunalne naprave mora potekati istočasno in medsebojno usklajeno, z upoštevanjem potrebnih odmikov med posameznimi omrežji (vzporedni poteki, križanja…).
(3) Vsa omrežja se izvedejo podzemno.
(4) Komunalni in energetski vodi in priključki se uredijo v skladu s pogoji tega lokacijskega načrta. Odstopanja so dovoljena v primeru ustreznejših tehničnih rešitev, ob pogoju da
so le-te še usklajene z načrtovano prostorsko ureditvijo.
(5) Za posege v obstoječe vode, ki ležijo na območju prostorske ureditve, je potrebno pridobiti soglasja njihovih upravljavcev.
(6) Pred pričetkom del je potrebno obstoječe vode zakoličiti in jih po potrebi ustrezno zaščititi.
(7) Za posege na parcele, ki niso v lasti investitorja, je potrebno pridobiti soglasja lastnikov parcel.

11. člen
(vodovod)

(1) Obstoječe stanje: obstoječi sekundarni vodovod poteka po Kuclerjevi cesti.
(2) Predvideno stanje: za potrebe območja 3C/1, 3C/2, 3C/3 v V3S/6 in 3C/1 in 8/3 v V3S/3 se zgradi nov sekundarni vodovod z odcepom – priključkom iz jaška ob potoku Lahovka na desni strani Tržaške ceste Vrhnika–Ljubljana, ki se krožno poveže z obstoječim sekundarnim vodovodom na Kuclerjevi cesti.
(3) Objekta bosta priključena na vodovodno omrežje, ko bo zgrajen nov sekundarni vodovod. Priključevala se bosta s priključno cevjo PE ustrezne dimenzije, ki jo bo določil projektant glede na potrebno porabo vode in ustrezno požarno varnost za vsako poslovno enoto ločeno.
(4) Pri načrtovanju in gradnji je potrebno upoštevati odmike in križanja komunalnih vodov z ostalimi komunalnimi vodi v skladu s Pravilnikom o tehnični izvedbi vodovodnih objektov in naprav centralnega vodovoda v Občini Vrhnika in Borovnica (december 2001).
(5) Minimalni odmik objekta od vodovoda je 5,00 m.
(6) Nad vodovodom niso dovoljeni gradbeni posegi, dodaten nasip ali odvoz materiala nad cevovodom, gradnja ograj, podpornih zidov in ostalih komunalnih vodov.
(7) Izvedena bo ustrezna hidrantna mreža.
(8) Predvidene potrebe za objekt Spar so 15 l/sek, vodovod pa mora omogočati izvedbo zunanjega in notranjega hidrantnega omrežja.
(9) Pred izvedbo si mora investitor pridobiti soglasje upravljavcev ostalih komunalnih vodov zaradi možnih križanj z vodovodom ter vseh lastnikov zemljišč, po katerih bo potekal vodovod.
(10) Investitor mora upravljavcu vodovoda dostaviti projekt izvedenih del (geodetski posnetek).
(11) Upravljavec vodovoda ima pravico odkloniti izvedbo priključka, če ne bodo izpolnjeni vsi pogoji, ki so navedeni v smernicah k OLN.

12. člen
(sanitarna kanalizacija)

(1) Obstoječe stanje: ob regionalni cesti poteka kanal F javne sanitarne kanalizacije, ki ca. 100 m SV od objekta Saniker prečka regionalno cesto in avtocesto ter se usmeri proti čistilni napravi.
(2) Predvideno stanje: Zgradi se ločen kanalizacijski sistem za sanitarne odpadne vode in ločen kanalizacijski sistem za meteorne odpadne vode.
(3) Sanitarne odpadne vode se priključi na javni kanalizacijski sistem preko revizijskega jaška na F kanal v območju med avtocesto in Ljubljansko cesto na Vrhniki. Vse sanitarne odpadne vode iz območja 3C/1, 3C/2 in 3C/3 se priključuje na F kanal z enim priklopom, preko katerega se priključuje tudi sanitarna kanalizacija iz morfološke enote 3C/1 iz območja urejanja V3S/3.
(4) Za potrebe vzdrževanja, čiščenja in rednega pregledovanja se mora zagotoviti dostop do javnega kanala in jaškov.
(5) Pred izdajo gradbenega dovoljenja mora biti izdelan idejni projekt sanitarne kanalizacije, na katerega je potrebno pridobiti soglasje upravljavca javnega kanalizacijskega sistema.

13. člen
(odvodnjavanje)

(1) Predvideno stanje: Zgradi se ločen kanalizacijski sistem za sanitarne odpadne vode in ločen kanalizacijski sistem za meteorne odpadne vode.
(2) Meteorne odpadne vode z območja obravnave se speljejo v skladu z vsemi tehničnimi predpisi in normativi preko lovilcev olj in maščob v odprti vodotok Lahovka.
(3) Pred izdajo gradbenega dovoljenja mora biti izdelan idejni projekt meteorne kanalizacije, na katerega je potrebno pridobiti soglasje upravljavca javnega kanalizacijskega sistema.

14. člen
(transformatorska postaja, elektrika)

(1) Obstoječe stanje: preko zemljišča OLN poteka obstoječi srednjenapetostni nadzemni 20 kV vod, ki ima varovalni koridor 15 m. Poleg tega poteka preko območja tudi nizkonapetostni nadzemni vod, ki služi kot priključni vod obstoječih objektov. Ob Kuclerjevi ulici stoji obstoječa TP Vrhnika–Opekarska.
(2) Predvideno stanje: v vzhodnem vogalu obravnavanega območja je po idejnem projektu Elektro Ljubljana št. ELR3-186/05T, september 2005 predvidena tipska TP Vrhnika – Spar 630 kVA za napajanje predvidenih objektov v območju OLN ter v bodočnosti za potrebe ostalih odjemalcev. Transformatorska postaja mora biti prilagojena za nadaljnjo širitev.
(3) TP se določi pripadajoča gradbena parcela.
(4) Obravnavana objekta v območju OLN se priključita na NNO iz te TP.
(5) Izvede se kablitev obstoječega 20 kV daljnovoda in NN voda po idejnem projektu Elektro Ljubljana št. ELR3- 186/05T, september 2005.
(6) Elektrika je predvidena kot energetski vir za hlajenje prodajnih prostorov in hladilniške opreme trgovskega in skladiščnega dela objekta Spar. Predvidena skupna potrebna priključna moč za objekt Spar bo 220 kW.
(7) Vse prestavitve oziroma pokablitve daljnovoda zaradi sprostitve prostora bremenijo Občino Vrhnika oziroma investitorja objekta, ki je kot povzročitelj sprememb tudi dolžan pridobiti notarsko overjene služnostne pogodbe za izvajanje kasnejšega vzdrževanja, v katerih bo JP Elektro Ljubljana d.d. zapisano kot služnostni upravičenec.
(8) Investitor mora pridobiti gradbeno dovoljenje (v katerem je kot investitor navedeno tudi JP Elektro Ljubljana d.d.) za umik oziroma pokablitev 20 kV daljnovoda in NN voda ter plačati umik oziroma pokablitev, ki ga izvede JP Elektro Ljubljana d.d. kot lastnik obstoječe elektroenergetske infrastrukture.
(9) Po prestavitvi oziroma pokablitvi je investitor dolžan pridobiti uporabno dovoljenje za nov objekt (NN vod, DV oziroma KB) ter le-tega brezplačno predati v osnovna sredstva upravljalca JP Elektro Ljubljana d.d. kot nadomestilo za obstoječi daljnovod skupaj z uporabnim dovoljenjem, projektno dokumentacijo (PID), soglasja k PGD, gradbeno dovoljenje, notarsko overjene služnostne pogodbe, elaborat katastra komunalnih naprav ter uporabno dovoljenje.
(10) Investitor mora upoštevati tudi ostale pogoje in finančne pogoje, navedene v smernicah k lokacijskemu načrtu.

15. člen
(plin)

(1) Obstoječe stanje: v pločniku regionalne ceste poteka nizkotlačni plinovod z urejenim odcepom za priključitev obravnavanega območja.
(2) Predvideno stanje: objekta se priključita na mestno plinovodno omrežje ∅ 110 ob glavni cesti Vrhnika–Ljubljana.
(3) Tlak plina v omrežju bo 100 mbar.
(4) Objekt Spar bo priključen na zemeljski plin kot energetski vir za ogrevanje.

16. člen
(telekomunikacijsko omrežje)

(1) Obstoječe stanje: v pločniku regionalne ceste poteka telekomunikacijsko omrežje.
(2) Predvideno stanje: objekta se priključita na telekomunikacijsko omrežje v pločniku regionalne ceste.
(3) Na objektu Spar je potrebno zagotoviti najmanj 12 ISDN priključkov.

17. člen
(CATV)

(1) Obstoječe stanje: v pločniku regionalne ceste poteka omrežje kabelske televizije (CATV).
(2) Predvideno stanje: objekta se priključita na CATV omrežje v pločniku regionalne ceste.

18. člen
(zunanja razsvetljava)

(1) Obstoječe stanje: vod javne razsvetljave poteka po Ljubljanski in Kuclerjevi cesti. Vod se napaja iz prižigališča na Kuclerjevi cesti. Prižigališče ne dopušča širitve.
(2) Predvideno stanje: za območje OLN se predvidi zunanja razsvetljava z odjemnim mestom v novi TP Vrhnika – Spar. Prometne površine znotraj območja OLN ne bodo javne, zunanja razsvetljava pa ni predmet kolektivne komunalne rabe.
(3) Kot svetila se uporabijo ulične svetilke, ki jih določi projektant.

19. člen
(javna higiena)

(1) Objekta imata predvideno ureditev ekološkega otoka za organizirano ločeno zbiranje in odvažanje odpadkov z dostopom po priključku na regionalno cesto in vožnjo po obvozni interni cesti.
(2) Upravitelj objekta mora pred izdajo uporabnega dovoljenja skleniti pogodbo s Komunalnim podjetjem Vrhnika o številu in velikosti zabojnikov za ločeno zbiranje odpadkov.
(3) Ekološki otok se uredi kot pokrit pomožni objekt.

VI. REŠITVE IN UKREPI ZA VAROVANJE OKOLJA, NARAVE IN KULTURNE DEDIŠČINE TER TRAJNOSTNE RABE NARAVNIH DOBRIN

20. člen
(tla)

Gradbišče je omejeno na območje lokacijskega načrta.

21. člen
(vodnogospodarske ureditve in zaščitni ukrepi)

(1) Varstvo voda pred onesnaženjem zagotavlja izgradnja ustrezne kanalizacije.
(2) Za čas gradnje je nujno predvideti vse potrebne varnostne ukrepe in tako organizacijo na gradbiščih, da bo preprečeno onesnaženje voda ali podtalnice, ki bi nastalo zaradi transporta, skladiščenja in uporabe tekočih goriv in drugih nevarnih snovi oziroma v primeru nezgod zagotoviti takojšnje ukrepanje za to usposobljenih delavcev. Vsa začasna skladišča in pretakališča goriv, olj in maziv ter drugih nevarnih snovi morajo biti zaščitena pred možnostjo izliva v tla in vodotok.
(3) Zagotoviti je potrebno, da se po končani gradnji odstranijo vsi za potrebe gradnje postavljeni provizoriji in odstranijo vsi ostanki začasnih deponij. Predvideti je potrebno ustrezno krajinsko in protierozijsko ureditev vseh prizadetih površin.
(4) Vsi posegi v prostor morajo biti načrtovani tako, da ne pride do poslabšanja stanja voda in da se ne onemogoči varstvo pred škodljivim delovanjem voda, kar mora biti v projektni dokumentaciji ustrezno prikazano in dokazano.
(5) Projektna rešitev odvajanja in čiščenja padavinskih in komunalnih voda mora biti usklajena s Pravilnikom o odvajanju in čiščenju komunalne odpadne in padavinske vode (Uradni list RS, št. 105/02 in 50/04).
(6) V primeru, da bodo s posebnimi strokovnimi podlagami za infrastrukturno opremljanje območja ali zaradi okoljsko ali funkcionalno ugodnejših rešitev dodatno določena tudi zemljišča izven okvirnega ureditvenega območja in bo to hkrati pomenilo tudi posege na vodna in priobalna zemljišča ter varstvena in ogrožena območja, je potrebno za posege na teh zemljiščih pred izdajo gradbenega dovoljenja pridobiti tudi vodno soglasje. 

Pri pripravi projektne dokumentacije morajo biti upoštevani naslednji projektni pogoji:
(1) Vsi posegi v prostor morajo biti načrtovani tako, da ne pride do poslabšanja stanja voda in da se ne onemogoči varstva pred škodljivim delovanjem voda, kar mora biti v projektni
dokumentaciji ustrezno prikazano in dokazano (5. člen ZV-1, Uradni list RS, št. 67/02).
(2) Padavinsko odpadno vodo je potrebno odvajati v javno kanalizacijo ali neškodljivo ponikati v skladu z določbami Uredbe o emisiji snovi in toplote pri odvajanju odpadnih voda iz virov onesnaževanja (Uradni list RS, št. 35/96). Komunalno odpadno vodo je potrebno odvajati v javno kanalizacijo. Projektna rešitev odvajanja in čiščenja padavinskih in komunalnih odpadnih voda mora biti usklajena s Pravilnikom o odvajanju in čiščenju komunalne odpadne in padavinske vode (Uradni list RS, št. 105/02 in 50/04).

22. člen
(ohranjanje narave)

Na obravnavanem območju skladno z Zakonom o ohranjanju narave ni potrebno izvajati posebnih varstvenih ukrepov. Potrebno je upoštevati vse zahteve, ki jih za načrtovanje predvidene prostorske ureditve določajo predpisi in drugi pravni akti s področja varstva narave.

23. člen
(varstvo pred hrupom)

(1) V območju urejanja ni predvidenih storitev, ki bi imele večje zahtevnosti obremenitve s hrupom kot je v skladu z Uredbo o hrupu v naravnem in življenjskem okolju (Uradni list RS, št. 45/95).
(2) Pri projektiranju, gradnji in obratovanju objektov in naprav morajo projektanti, izvajalci in investitorji upoštevati določbe o maksimalnih dovoljenih ravneh hrupa za III. območje varovanja pred hrupom.
(3) V območju lokacijskega načrta je potrebno upoštevati določila Zakona o varstvu pred hrupom v naravnem in bivalnem okolju (Uradni list SRS, št. 15/76, 29/86, Uradni list RS, št. 23/93, 29/95, 45/95 in 44/96), Uredbo o hrupu v naravnem in življenjskem okolju (Uradni list RS, št. 45/95, 44/96) in Odlok o varstvu pred hrupom v Občini Vrhnika (Uradne objave NČ, št. 309, 29. 11. 2004).

24. člen
(varstvo zraka)

Med gradnjo je izvajalec dolžan upoštevati naslednje ukrepe za varstvo zraka:
– zakonsko regulativo v zvezi z emisijskimi normami pri gradbeni mehanizaciji in transportnih sredstvih;
– preprečevanje prašenja odkritih delov trase in gradbišča: vlaženje sipkih materialov in nezaščitenih površin ter preprečevanje raznosa materiala z gradbišča.

25. člen
(varovanje objektov in območij kulturne dediščine)

(1) Območje obravnave leži v varovani enoti Vrhnika arheološko najdišče Trško jedro (EŠD 844), ki mora biti pred gradnjo arheološko raziskano – opraviti je potrebno podpovršinski terenski pregled s testnimi jarki. Na osnovi rezultatov terenskega pregleda bosta določena obseg in način zaščitnih arheoloških raziskav, ki morajo potekati po določilih 59. in 60. člena Zakona o varstvu kulturne dediščine.
(2) Arheološke raziskave mora zagotoviti investitor v okviru infrastrukturnega opremljanja zemljišča.
(3) Robni deli območja trgovskega centra naj bodo obsajeni z drevjem.

26. člen
(varstvo pred požarom)

Predvideno stanje: varstvo pred požarom se zagotovi z zunanjim in notranjim hidrantnim omrežjem. Do objektov je možen dostop po novem priključku in z regionalne ceste. Reševanje ljudi in premoženja omogočajo okoliške proste površine.

VII. OBVEZNOSTI INVESTITORJA IN IZVAJALCEV

27. člen
(splošne obveznosti)

(1) Poleg splošnih pogojev morata investitor in izvajalec upoštevati določilo, da se načrtovanje in izvedba posegov opravita na tak način, da sta čim manj moteča ter tako, da ohranijo ali celo izboljšajo gradbeno tehnične in prometno varnostne ter okoljevarstvene razmere.
(2) Območje OLN delno leži v varovalnem pasu avtoceste, ki meri od zunanjega roba cestnega sveta na vsako stran avtoceste 40 m. Za vse posege v varovalnem pasu avtoceste je potrebno predhodno pridobiti soglasje upravljavca ceste. Poseg v varovalni pas ne sme biti v nasprotju z njenimi koristmi. Investitor mora en izvod vsakršne spremembe ali dopolnitve tehničnih rešitev objekta v varovalnem pasu takoj dostaviti DARS d.d.
(3) Pri načrtovani gradnji v varovalnem pasu avtoceste DARS d.d. ne prevzema nobenih obveznosti zaradi hrupa, tresenja in drugih vplivov avtoceste.
(4) Poleg vseh obveznosti, navedenih v predhodnih členih tega odloka, so obveznosti investitorja in izvajalca v času gradnje in po izgradnji tudi:
– izdelati načrt ureditve gradbišča,
– promet v času gradnje organizirati tako, da ne bo prihajalo do poslabšanja prometnih razmer na obstoječem cestnem omrežju,
– zagotoviti zavarovanje gradbišča tako, da bosta zagotovljeni varnost in raba bližnjih objektov in zemljišč,
– zagotoviti nemoteno komunalno oskrbo preko vseh obstoječih infrastrukturnih vodov in naprav; infrastrukturne vode je potrebno takoj obnoviti v primeru poškodb pri gradnji,
– v času gradnje zagotoviti vse potrebne varnostne ukrepe in organizacijo gradbišča za preprečitev prekomernega onesnaženja tal, vode in zraka pri transportu, skladiščenju in uporabi škodljivih snovi; v primeru nesreče zagotoviti takojšnje ukrepanje usposobljene službe,
– za čas gradnje upoštevati, da se na vseh območjih dovolijo emisije hrupa tako, da v dnevnem času niso prekoračene kritične ravni hrupa predpisane za posamezna območja varovanja pred hrupom.
(5) Investitor in izvajalec morata poleg urbanistično arhitektonskih pogojev upoštevati vsa navodila in pogoje posameznih nosilcev urejanja prostora, ki so sestavni del tega prostorskega akta.
(6) Vsak investitor mora pred gradbenim posegom pridobiti gradbeno dovoljenje za gradnjo objektov in naprav na podlagi tega lokacijskega načrta in projektov za pridobitev gradbenih dovoljenj.

VIII. ETAPNOST IZVEDBE, RAZMEJITEV FINANCIRANJA

28. člen
(etapnost)

Prostorske ureditve po tem načrtu se izvajajo sočasno oziroma v soodvisnosti. Etapnost je vezana na ločena investitorja in gradnjo TP.

29. člen
(razmejitev financiranja prostorske ureditve)

(1) Investitor prostorske ureditve je Dolenjgrad d.o.o.
(2) Ostali odnosi se urejajo z urbanističnimi pogodbami.

IX. TOLERANCE

30. člen
(dovoljena odstopanja)

(1) Pri realizaciji lokacijskega načrta so dopustni premiki tras komunalnih naprav in prometnih ureditev od prikazanih, kolikor gre za prilagajanje stanju na terenu, izboljšavam tehničnih
rešitev, ki so primernejše z oblikovalskega, prometno tehničnega, ozelenitvenega ali okoljevarstvenega vidika, s katerimi pa se ne smejo poslabšati prostorski in okoljski pogoji ali prejudicirati in ovirati bodoče ureditve, ob upoštevanju veljavnih predpisov za tovrstna omrežja in naprave.
(2) Pod enakimi pogoji je za izboljšanje stanja opremljenosti območja možno izvesti dodatno podzemno gospodarsko javno infrastrukturo.

X. PROGRAM OPREMLJANJA

31. člen

S tem odlokom se določa tudi Program opremljanja zemljišč za gradnjo na območju Občinskega lokacijskega načrta Spar (del območja urejanja V3S/6, morfološka enota 3C/1).

32. člen

Investitor mora pred pridobitvijo gradbenega dovoljenja plačati komunalni prispevek. Program opremljanja za izgradnjo komunalne infrastrukture dela območja opremljanja V3 Vrhnika (območje pozidave kareja 3 Mokrice, Kralovše), ki ga je izdelalo podjetje Geas d.o.o., Kotnikova 34, Ljubljana. 

Podlage in podrobnejša merila za odmerno odločbo o komunalnem prispevku:
– obračunsko območje je gradbena parcela in načrtovan
objekt v velikosti 10.253 m2.

Obračunski stroški investicije za vso komunalno infrastrukturo znašajo na dan 31. 10. 2005:
– 132.546.809,00 SIT od tega za novo komunalno infrastrukturo 96.291.744,00 SIT in za obstoječo komunalno infrastrukturo 36.255.065,00 SIT,
– zavezanec za plačilo komunalnega prispevka je v celoti investitor gradnje objektov na obračunskem območju,
– izhodiščni stroški se indeksirajo s povprečnim letnim indeksom, ki ga objavlja Združenje za gradbeništvo v okviru GZS, pod »gradbena dela – ostala nizka gradnja«.

XI. NADZOR

33. člen

Nadzor nad izvajanjem tega odloka opravljajo pristojne inšpekcijske službe.

XII. PREHODNE IN KONČNE DOLOČBE

34. člen

Občinski lokacijski načrt s prilogo Programom opremljanja je stalno na vpogled na Občini Vrhnika, Oddelek za okolje, prostor in komunalo.

35. člen

Ta odlok začne veljati naslednji dan po objavi v Uradnem listu Republike Slovenije. Objavi pa se tudi v občinskem glasilu Naš časopis.

Št. 5/06-350-05-3/2004
Vrhnika, dne 18. novembra 2005

                                                                                                              Župan
Občine Vrhnika
Dr. Marjan Rihar
